Il ministri
pe lenghe galese, Leighton Andrews, al à scrit a dutis lis
aministrazions locâls dal Gales par invidâlis a fâ di plui par
sburtâ l’ûs de lenghe galese intes lôr comunitâts. Un tant dopo
che dai dâts sul ûs de lenghe saltâts fûr dal ultin censiment si
à viodût une diminuzion intal ûs de lenghe massime tes areis
rurâls là che il galês al jere plui fuart. Se e je vere che la
riduzion gjenerâl des risorsis a disposizion e à causât no pôcs
problemis, al à spiegât Andrews, chel istès no si pues pensâ par
chest di ridusi l’impegn par promovi la lenghe proprie dal Gales.
In particolâr, al à zontât il ministri, si à di cirî di incressi
lis oportunitâts di doprâ lis competencis intal ûs dal galês sul
puest di vore, a tacâ propit dal setôr public.
Font:
Caerphilly Observer, 21/03/13
ita_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fra_Latn eng_Latn